Samlingsstund for barn

I sosiale medier

# Elementer i samlingsstunden

1. Presentasjon av deg og seerne
2. Introduksjon
3. Spørsmålsrunde med bevegelser
4. Velkommen-sang
5. Aktivitet (vi lager maur, lærer om maur og igangsetter forsøk)
6. Sang
7. Bønn
8. Vi ser hvordan det har gått med forsøkene
9. Bønn

# Mål for samlingene

* Barna skal få en opplevelse av å være sammen.
* De skal få synge, få tips om aktivitet, delta i lek.
* Barna blir litt kjent med maur og hører om at Gud har skapt både oss og mauren.

# Du trenger

* Noe å filme med.
* Lage maur 1: Strømpe, fyll, piperensere og øyne. Maur 2: Druer og tannpirker.
* Bønn: Tre lys og fyrstikker.
* Forsøk 1: Hvit papptallerken med forskjellige matrester. Forsøk 2: En pinne. Forsøk 3: En blå blomst.
* Sanger og bønner.

Manus til hele ellevte samlingsstund

I dokumentet er det lagt inn overskrifter for å holde oversikt – men samlingen «flyter» videre av seg selv.

# 1. Presentasjon

Velkommen til samlingsstund!

(Presenter dere med navn, alder og bosted)

Hva heter du?
Å, det var mange fine navn!
Du må gjerne få en voksen til å skrive en hilsen i kommentarfeltet under, så vet vi hvem som ser på.

I dag har vi samlingsstund med maurtue.
Det er ikke alle som har tilgang til en maurtue, men også i byer finnes det maur under steiner og gress.

# 2. Introduksjonsrunde om hvorfor vi har samlingsstund

I dag er det maursamling. Vi skal lære om mauren, smake på mauretiss og se hva mauren liker å spise.

# 3. Spørsmålsrunde med bevegelser

Vi stiller spørsmål, og så kan du svare ved å gjøre det vi sier.
(Her improviserer Matilda en del, så spørsmålene her avviker noe fra sendingen).

**Alle som gleder seg til skole og barnehage åpner, klapp i hendene.**

**Alle som synes det er litt fint å ha fri også, si ja.**

**Alle som har smakt på mauretiss før, lag en grimase.**

**Alle som er glad for at det er vår og at vi snart kan sykle, ta en finger på nesen.
Alle som er klar for å synge sangen vår, klapp på knærne.**

# 4. Velkommen-sang

*Velkommen alle musikanter,*

*musikanter som er klare nå.*

*Alle musikanter som kan takten slå!*

*Klapp i hendene! (klapp i hendene)*

*Klapp med tennene (Klapp med tennene)*

*Hvor er knærne? (Slå på knærne)*

*Hvor er tærne? (Slå på tærne)*

# 5. Aktivitet

Vi bor et sted hvor det har begynt å bli varmt og hvor vi kan finne maurtue. Hos deg er det kanskje fremdeles is og snø?
Men da har vi to maurer som du kan lage hjemme. Og så kan du prøve det andre når det blir varmere.

Maur 1. Slik gjør du:
- Finn en sort eller brun sokk.

- Fyll den med innmaten fra en pute.

- Tvinn piperensere rundt sokken på to steder, slik at sokken blir delt i tre.

- Du kan lime på øyne, om du har det.

Nå skal vi lære litt om mauren. Vi kan telle sammen hvor mange deler kroppen til mauren er delt inn i: 1, 2, 3. Alle insekt har en kropp som er delt i tre deler.
Nå skal vi telle hvor mange bein mauren har. 1, 2, 3, 4, 5, 6. Alle insekt har seks bein.

Maur 2:
- Finn tre sorte druer.

- Tre druene på en tannpirker.

Dette blir en maur uten bein og antenne. Men vi ser at kroppen har tre deler.
Nå skal vi lære en ting til om insekt: Vi mennesker har skjelettet, det harde, helt innerst i kroppen. Bare kjenn på en av fingrene dine. Utenpå det harde har du alt det myke som kjøtt, blod og hud.
Men insektene har det motsatt: De har skjelettet, det harde, utenpå – og så har de alt det myke inni. Det er nesten som med en drue (jeg tygger på en drue). Den også har som et hardt skall utenpå.

Nå skal vi gå bort til maurtua og gjøre noen forsøk. Du kan gjøre dette en gang du kommer til en maurtue.

Forsøk 1:
- Vi har lagt appelsinbåt, en drue, sukker, kakepynt, honning og en chips på en hvit papptallerken (har du grønnsaker eller fisk, så bruk gjerne det også).
- Vi plasserer tallerkenen i maurtua.

- Vi tipper hvilken mat vi tror mauren liker best.

- Nå skal fatet få stå i ro i tua.

Forsøk 2:
- Vi legger en blå blomst i maurtua.

- Blomsten får ligger i ro i tua, så skal vi se på den igjen etterpå.

Forsøk 3:

- Vi tar av barken på to pinner.

- Vi legger pinnene på maurtua.

- Nå skal pinnene få ligge i ro i tua. Der vil maurene tisse på pinnene.

En viktig ting når vi ser på maur, det er å ikke skade mauren.
Denne maurtua er som et flott hus, eller en hel by som maurene har laget. Og det må vi ikke ødelegge.
Gud har skapt mauren og han har skapt oss.
Alt det som Gud har skapt, det skal vi ta vare på. Derfor skal vi ikke plage mauren eller ødelegge for dem.

# 6. Sang

Mauren er liten, men den er kjempesterk!
Da passer det med sangen: Liten, men likevel stor.

*Liten, men likevel stor.
Liten, men likevel stor.
Jeg er liten, men likevel stor.
Det beste som er skapt på jord.*

*Jeg kan løpe!
Bare se, bare se, bare se!*

*Liten, men likevel stor.
Liten, men likevel stor.
Jeg er liten, men likevel stor.
Det beste som er skapt på jord.*

*Jeg kan hoppe!
Bare se, bare se, bare se!*

*Liten, men likevel stor.
Liten, men likevel stor.
Jeg er liten, men likevel stor.
Det beste som er skapt på jord.*

*Jeg kan gå!
Bare se, bare se, bare se!*

*Liten, men likevel stor.
Liten, men likevel stor.
Jeg er liten, men likevel stor.
Det beste som er skapt på jord.

Sier mor.
Og bestefar.
Og bestemor.
Yeah.*

# 7. Bønn

Vi tenner tre lys og ber tre bønner. Jeg ber først, og så kan du gjenta sammen med Matilda.
- Kjære Gud, vi ber for barn som snart skal begynne i barnehage og på skole, at de skal ha det bra.

- Kjære Gud, vi takker for at vi bor i et godt land.

- Kjære Gud, vi ber for alle barna i verden, at de skal ha det trygt.
Amen.

# 8. Hvordan gikk det med eksperimentene?

Forsøk 1: Mauren likte druen aller best!
Forsøk 2: Vi tar ut pinnene og blåser av maurene. Det smaker... Surt!
Forsøk 3: Blomsten har fått rosa prikker på. Det er fordi mauren har tisset surt tiss på blomsten slik at den forandrer farge.

# 9. Bønn

Dette er en hermebønn (se bevegelser i promoen)

Herre Jesus Kristus

Du står foran meg

Du er også bak meg

Du er på min høyre side

Du er på min venstre side

Du er over meg

Du er under meg
Og du er glad i meg

#